Pedro de Silva

Pedro de Silva Cienfuegos-Jovellanos, nado en Xixón o 18 de agosto de 1945, é un político socialista español. Foi presidente do Principado de Asturias entre 1983 e 1991.

Na súa xuventude, estudou no Colexio da Inmaculada de Xixón (promoción de 1962), da Compañía de Xesús. Coa chegada da democracia a España en 1975 funda o partido Democracia Socialista Asturiana (DSA), que máis tarde se integraría no PSP para acabar formando parte do PSOE en 1978. Nas xerais de 1982 foi cabeza de lista para o Congreso dos Deputados por Asturias, resultando elixido deputado e renunciando ao escano, meses despois, para encabezar a candidatura do PSOE á Xunta Xeral do Principado de Asturias nas eleccións autonómicas de maio de 1983.

O PSOE resultou vencedor nos comicios e Pedro de Silva foi investido Presidente do Principado de Asturias, cargo que revalidaría tras as eleccións de 1987. Non repetiu candidatura nas de 1991 e retirouse da política activa.

Tras a súa retirada da política, centrouse na política e na creación literaria, con habituais colaboracións en diversas publicacións periódicas e revistas.

 Obras 
 Ensaios 
 El regionalismo asturiano
 Asturias, realidad y proyecto
 El druida del bosque
 Miseria de la novedad
 Las fuerzas del cambio

 Novela 
 Proyecto Venus letal
 Kurt (XX Premio La Sonrisa Vertical)
 Dona y Deva
 Una semana muy negra
 El tranvía
 La mosca, una historia de amor
 El rector

 Poesía 
 La ciudad
 La Luna es un instrumento de trabajo
 Los gestos de la tarde
 Las horas grises: tres miradas

Categoría:Presidentes do Principado de Asturias
Categoría:Escritores de Asturias
Categoría:Escritores en lingua castelá
Categoría:Deputados do Congreso dos Deputados polo PSOE
Categoría:Nados en Xixón
Categoría:Nados en 1945
Categoría:Políticos do PSOE